**ADATKEZELÉSI TÁJÉKOZTATÓ**

Az információs önrendelkezési jogról és az információszabadságról szóló 2011. évi CXII. törvény (a továbbiakban: Info. tv.) 16. § értelmében az alábbiakban tájékoztatom adatainak kezeléséről és az adatkezeléssel összefüggő jogairól és jogorvoslati lehetőségeiről.

**Az adatkezelő neve:** Ruzsai Közös Önkormányzati Hivatal (címe: 6786 Ruzsa, Alkotmány tér 2., központi telefonszáma: 06-62 285-011, e-mail címe: ruzsa@ruzsa.hu)

**Érintett:** rendkívüli települési támogatást igénylő természetes személy és a vele együtt élő hozzátartozók

**A kezelt személyes adatok köre:**

név, születési név, születési hely és idő, anyja születési neve, lakóhely, tartózkodási hely, TAJ-szám, telefonszám,

**A kezelt adat: név, születési név, születési helye és ideje, anyja neve, lakóhely és tartózkodási hely, TAJ-szám, telefonszám, bankszámlaszám és jövedelmi/vagyoni helyzet adatai**

Az adat kezelésének célja:

jogosultság fennállásának megállapítása, ellátás kifizetése, kapcsolattartás a kérelem jellegéből eredően a mielőbbi elbírálás és kifizetés céljából

Az adat kezelésének jogalapja:

az adatkezelőre ruházott közhatalmi jogosítvány gyakorlása keretében végzett feladat végrehajtása, telefonszám és bankszámlaszám, jövedelmi/vagyoni helyzet vonatkozásában csak és kizárólag az érintett kitöltéssel kifejezett önkéntes hozzájárulása

A szociális igazgatásról és szociális ellátásokról szóló 1993. évi III. törvény 18. §-ban foglaltak szerint: A jegyző a települési önkormányzat képviselő-testületének feladat- és hatáskörébe tartozó szociális ellátásokra való jogosultság fennállásának elbírálása, az ellátások biztosítása, fenntartása és megszüntetése céljából nyilvántartást vezet. A nyilvántartás tartalmazza

a) az ellátást kérelmező, a jogosult és az az adott ellátásra való jogosultság elbírálása során e törvény rendelkezései, illetve a települési önkormányzat rendelete alapján figyelembe vett más személyek

aa) természetes személyazonosító adatait,

ab) belföldi lakó- vagy tartózkodási helyét,

ac) Társadalombiztosítási Azonosító Jelét; […]

A személyazonosító jel helyébe lépő azonosítási módokról és az azonosító kódok használatáról szóló 1996. évi XX. törvény 4. § (1) bekezdése szerint:

A polgárt

a) természetes személyazonosító adataival,

b) a természetes személyazonosító adatokból kiválasztott, az adatkezelés célja szerint szükséges és megfelelő mértékű adattal vagy

c) törvényben meghatározott esetben családi és utónevével, valamint az e törvényben meghatározott azonosító kóddal

(a továbbiakban együtt: azonosítási módok) kell azonosítani.

(2) A polgárt saját maga azonosítása céljából csak egy azonosítási mód alkalmazására lehet kötelezni.

(3) Törvény eltérő rendelkezése hiányában a polgár az (1) bekezdés szerinti adatok igazolásának módját szabadon megválaszthatja.

(4) Természetes személyazonosító adat a polgár

a) családi és utóneve, születési családi és utóneve,

b) születési helye,

c) születési ideje és

d) anyja születési családi és utóneve.

Ruzsa Község Önkormányzata 12/2023. (X.27.) önkormányzati rendelete a települési támogatások rendszeréről és a szociális ellátásokról, mely rögzíti a kérelem tartalmi elemeit, a támogatás megállapításának feltételeit.

Az adat megőrzésének ideje: A szociális igazgatásról és szociális ellátásokról szóló 1993. évi III. törvény szerint: 5 év –

A számvitelről szóló 2000. évi C. törvény szerint: 8 év

A szociális igazgatásról és szociális ellátásokról szóló 1993. évi III. törvény 23. § (1) bekezdésében foglaltak szerint, ha törvény másként nem rendelkezik, a 18. § szerinti nyilvántartásokból a szociális ellátásra való jogosultság megszűnésétől számított **öt év elteltével törölni kell az adott személyre vonatkozó adatokat**.

A számvitelről szóló 2000. évi C. törvény 169.§ (1)-(4) bekezdésében foglaltak szerint:

169. § (1)A gazdálkodó az üzleti évről készített beszámolót, az üzleti jelentést, valamint az azokat alátámasztó leltárt, értékelést, főkönyvi kivonatot, továbbá a naplófőkönyvet, vagy más, a törvény követelményeinek megfelelő nyilvántartást olvasható formában legalább 8 évig köteles megőrizni.

(2)A könyvviteli elszámolást **közvetlenül és közvetetten alátámasztó számviteli bizonylatot** (ideértve a főkönyvi számlákat, az analitikus, illetve részletező nyilvántartásokat is), **legalább 8 évig** kell olvasható formában, a könyvelési feljegyzések hivatkozása alapján visszakereshető módon megőrizni.

(3) A szigorú számadású bizonylatok rontott példányaira is vonatkozik a (2) bekezdés szerinti megőrzési kötelezettség.

(4) A megőrzési időn belüli szervezeti változás (ideértve a jogutód nélküli megszűnést is) nem hatálytalanítja e kötelezettséget, így az (1), illetve (2) bekezdés szerinti bizonylatok megőrzéséről a szervezeti változás végrehajtásakor intézkedni kell.

A név megjelölése a Magyar Államkincstár számfejtési rendszerében kötelezően kitöltendő adat, az utalás teljesítéséhez szükséges.

Az információs önrendelkezési jogról és az információszabadságról szóló 2011. évi CXII. törvény 5.§(1) bekezdés b) pontjában foglaltak szerint:

Személyes adat akkor kezelhető, haaz *a)* pontban meghatározottak hiányában (nem törvény vagy helyi önkormányzat rendelete közérdeken alapuló célból rendeli el) az **az adatkezelő törvényben meghatározott feladatainak ellátásához feltétlenül szükséges és az érintett a személyes adatok kezeléséhez kifejezetten hozzájárult**.

**Az adatkezelés módja:** papíron és elektronikus úton

**Az Érintett jogaira és azok érvényesítésére vonatkozó előírásokat az Info tv. és a vonatkozó jogszabályi előírások tartalmazzák, melyekről további tájékoztatást kérhet az Adatkezelőtől is.**

Adatkezeléssel érintett az adatvédelmi hatóság vizsgálatát kezdeményezheti az Adatkezelő intézkedése jogszerűségének vizsgálata céljából, ha a Hivatal jogszabályban biztosított jogainak érvényesítését korlátozza, vagy ezen jogainak érvényesítésére irányuló kérelmét elutasítja.

Az eljárás lefolytatására a Nemzeti Adatvédelmi és Információszabadság Hatóság jogosult.

Címe: 1055 Budapest, Falk Miksa utca 9-11.

Postacíme: 1374 Budapest, Pf.: 603.

Telefonos ügyfélszolgálat: kedd és csütörtök 9:00–12:00 és 13:00–16:00 óra között a +36 (30) 683-5969; +36 (30) 549-6838 telefonszámokon

Telefon: +36 1 391 1400

Fax: +36 1 391 1410

E-mail cím: ugyfelszolgalat@naih.hu